
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 125 

8 Ιουλίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

156. Περί κανονισμού στολής υπηρεσίας των μελών 
της Ολομέλειας του Ελεγκτικού Συνεδρίου . 1 

ΣΥΜΒΑΣΕΙΣ 

Χρηματοδότηση του Ελληνικού Δημοσίου, μεποσό μέ¬ 
χρι εβδομήντα εκατομμύρια Ευρώ (70.000.000 € ) 
για πληρωμή προκαταβολών έναντι οριστικών πλη¬ 
ρωμών στους Ελαιοπαραγωγούς για την περίοδο 
2002-2003 . 2 

Χρηματοδότηση του Ελληνικού Δημοσίου, μεποσό μέ¬ 
χρι εκατόν δέκα εκατομμύρια Ευρώ (110.000.000 
€ ) για πληρωμή προκαταβολών έναντι οριστικών 
πληρωμών στους βαμβακοπαραγωγούς για την πε¬ 
ρίοδο 2003-2004 . 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 156 
Περί κανονισμού στολής υπηρεσίας των μελών της Ολο¬ 
μέλειας του Ελεγκτικού Συνεδρίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

α) Του άρθρου 58 παρ.8 του Ν. 3160/2003 (ΦΕΚ 165 
τ.Α’). 

β) Των Π.Δ. 774/1980 (ΦΕΚ 189τ. Α’) και 1225/1981 (ΦΕΚ 
304 τ.Α’). 

γ) Την 1 η /7.1.2004 γνωμοδότηση της Ολομέλειας του 
Ελεγκτικού Συνεδρίου. 

δ) Το γεγονός ότι απάτην εφαρμογή των διατάξεων του 
παρόντος προεδρικού διατάγματος δεν προκαλείται δα¬ 
πάνη σε βάρος του κρατικού προϋπολογισμού και 

ε) Την 140/2004 γνωμοδότηση του Συμβουλίου της Επι¬ 
κράτειας, με πρόταση του Υπουργού Δικαιοσύνης, απο¬ 
φασίζουμε: 

Άρθρο 1 

Τα μέλη της Ολομέλειας του Ελεγκτικού Συνεδρίου 


υποχρεούνται να φορούν κατά τις δημόσιες συνεδριάσεις 
αυτής την κατά τις διατάξεις του παρόντος προεδρικού 
διατάγματος καθοριζόμενη στολή υπηρεσίας (τήβεννο). 

Άρθρο 2 

1. Ως τήβεννος των δικαστών ορίζεται μακρύ ένδυμα 
από σκούρο μπλε μαλλομέταξο ύφασμα, κλειστό μέχριτο 
λαιμό, όπου προστίθεται από το ίδιο ύφασμα όρθιος για¬ 
κάς που κλείεται εσωτερικά με θηλυκωτό κουμπί (κόπι¬ 
τσα) και κατά την άνω γραμμή φέρει πρόσθετο περίρραμ- 
μα (ρέλι), πλάτους 0,5 εκατοστών, σε χρώμα βαθύ κόκκι¬ 
νο. Στη βάση του γιακά τοποθετείται διακοσμητικό 
κορδόνι σε χρώμα επίσης βαθύ κόκκινο. Η τήβεννος στο 
ύψος των ώμων φέρει πτυχές, οι οποίες ελευθερώνονται 
από τη μέση και κάτω. Οι εμπρόσθιες κατά το κεντρικό 
άνοιγμα πλευρές του ενδύματος επενδύονται εξωτερικά 
με γυαλιστερό μεταξωτό ύφασμα σε χρώμα μπλε βυζα¬ 
ντινής απόχρωσης ((όΙβυ τοϊ), το οποίο στο ύψος του λαι¬ 
μού έχει πλάτος 6 εκατοστά διευρυνόμενο έως την κατώ¬ 
τερη περιφέρεια σε 25 εκατοστά. Η πρόσθετη επένδυση 
διαχωρίζεται σε όλο το μήκος της με περίρραμμα πλά¬ 
τους 0,5 εκατοστών, όμοιου χρώματος με αυτό που τοπο¬ 
θετείται στην άνω γραμμή του γιακά. Στα μανίκια, τα 
οποία προσαρμόζονται σε πτυχές στο άκρο του ώμου και 
πέφτουν διευρυνόμενα, τοποθετείται περί τον καρπό λω¬ 
ρίδα πλάτους 10 εκατοστών από το ίδιο ως άνω γυαλιστε¬ 
ρό μεταξωτό ύφασμα σε χρώμα μπλε βυζαντινής από¬ 
χρωσης, που διαχωρίζεται με περίρραμμα πλάτους 0,5 
εκατοστών σε χρώμα βαθύ κόκκινο. Εσωτερικά η τήβεν¬ 
νος επενδύεται, από το ύψος της μέσης περίπου και άνω, 
με μεταξωτό υπόρραμμα (φόδρα) σε χρώμα σκούρο 
μπλε. Η κατασκευή της τηβέννου θα γίνει σύμφωνα με το 
επίσημο υποδειγματικό σχέδιο και τη λεπτομερή περι¬ 
γραφή εκτέλεσης καθώς και τα δείγματα των υφασμάτων. 

2. Ως τήβεννος των Αντεπιτρόπων, του Επιτρόπου και 
του Γενικού Επιτρόπου της Επικράτειας ορίζεται το ίδιο 
ως άνω περιγραφόμενο μακρύ ένδυμα, το οποίο στη βά¬ 
ση του γιακά φέρει διακοσμητικό κορδόνι σε χρώμα μπλε 
βυζαντινής απόχρωσης. 

3. Στην τήβεννο των Αντιπροέδρων και του Επιτρόπου 
προστίθεται στο γιακά δεύτερο διακοσμητικό κορδόνι και 
στην τήβεννο του Προέδρου και του Γενικού Επιτρόπου 
προστίθενται δύο επιπλέον διακοσμητικό κορδόνια στα 
οικεία ως άνω χρώματα. Περαιτέρω στην τήβεννο του 

Προέδρου και του Γενικού Επιτρόπου το κορδόνι της βά¬ 
σης του γιακά καταλήγει στο εμπρόσθιο μέρος σε ελικο- 
ειδή διακοσμητικά κουμπιά (σαλιγκαράκια). 

Άρθρο 3 

Ο Γραμματέας του ανωτέρω Δικαστηρίου θα φορά στις 
συνεδριάσεις τήβεννο σε σκούρο μπλε χρώμα, απλή, χω¬ 
ρίς διακριτικά από μεταξωτό ύφασμα και περίρραμμα, με 
όρθιο γιακά, που θα κουμπώνει εσωτερικά με θηλυκωτό 
κουμπί. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του διατάγματος αυτού. 

Αθήνα, 30 Ιουνίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 


ΣΥΜΒΑΣΕΙΣ 


( 2 ) 


Προοίμιο 

Χρηματοδότηση του Ελληνικού Δημοσίου, με ποσό μέχρι 
εβδομήντα εκατομμύρια Ευρώ (70.000.000 € ) γιαπλη¬ 
ρωμή προκαταβολών έναντι οριστικών πληρωμών 
στους Ελαιοπαραγωγούς για την περίοδο 2002-2003. 


Στην Αθήνα την 4η Ιουνίου 2004 μεταξύ: 
α) Του Ελληνικού Δημοσίου που εκπροσωπείται στην 
προκειμένη περίπτωση από τον Υπουργό Αγροτικής Ανά¬ 
πτυξης και Τροφίμων Σάββα Τσιτουρίδη και τον Υφυ¬ 
πουργό Οικονομίας και Οικονομικών Πέτρο Δούκα και 
β) Της Αγροτικής Τράπεζας της Ελλάδος Α.Ε που εκ¬ 
προσωπείται από το Υποδιοικητή αυτής Βασίλειο Δρού- 
γκα, συμφωνούνταιτα εξής: 


Άρθρο Ιο 

Η Αγροτική Τράπεζα της Ελλάδος Α.Ε μετά από αίτημα 
του Ελληνικού Δημοσίου, θα το χρηματοδοτήσει με ποσό 
μέχρι εβδομήντα εκατομμύρια Ευρώ (70.000.000 € )για 
την πληρωμή προκαταβολών στους Ελαιοπαραγωγούς, 
περιόδου 2002-2003. 


Άρθρο 2ο 

Ο Υπουργός Αγροτικής Ανάπτυξης και Τροφίμων και ο 
Υφυπουργός Οικονομίας και Οικονομικών, που εκπροσω¬ 
πούντο Ελληνικό Δημόσιο, δηλώνουν με την παρούσα ότι 
αποδέχονται για λογαριασμό του Ελληνικού Δημοσίου τη 
σύναψη σύμβασης χρηματοδότησης από την Αγροτική 
Τράπεζατης Ελλάδος Α.Ε. μεποσό μέχρι εβδομήντα εκα¬ 
τομμύρια Ευρώ (70.000.000 € ), και εξουσιοδοτούν την 
Αγροτική Τράπεζα της Ελλάδος Α. Ε να διαθέσει το προϊ¬ 
όν αυτής σύμφωνα με το παραπάνω άρθρο 1. 


Άρθρο 3ο 

Το προϊόν της χρηματοδότησης θα μεταφερθεί σε ειδι¬ 


κό λογαριασμό που θα ανοιχθεί στην Δ/νση Εργασιών 
Υποστήριξης με χρέωση του οποίου η Διεύθυνση Πληρο¬ 
φορικής θα προβαίνει στις σχετικές πληρωμές. 

Οι πληρωμές θα γίνονται, με εντολές Υπουργείου Αγρο¬ 
τικής Ανάπτυξης και Τροφίμων-Δ/νση Π.ΑΠ Δενδροκη- 
πευτική (πληρωμές, εντολές, μαγνητικά αρχεία, παρακο¬ 
λούθηση) για τη καταβολή προκαταβολών σε πίστωση 
των λογαριασμών που έχουν δηλωθεί από τους ίδιους 
τους παραγωγούς καιη ανάληψη των ποσών αυτών θα γί¬ 
νεται μετά την υποβολή υπεύθυνης δήλωσης-εξουσιοδό- 
τησης από αυτούς(ως συν/νο υπόδειγμα). 

Οι προκαταβολές αυτές θα επανεισπραχθούν από τους 
λογαριασμούς των παραγωγών αμέσως μετά την πίστω¬ 
ση των λογαριασμών τους με τα οριστικώς δικαιούμενα 
ποσά και θα μεταφερθούν στον ειδικό λογαριασμό της 
Τράπεζας από τον οποίο εκταμιεύτηκαν. Οι πληρωμές 
των προκαταβολών θα γίνονται με αρχεία που θα σταλούν 
στην Τράπεζα και θα περιέχουν τις ίδιες ακριβώς εγγρα¬ 
φές και τα ίδια ποσά ανά εγγραφή με τα αρχεία των ορι¬ 
στικών πληρωμών , πράγμα το οποίο θα εξασφαλισθεί 
από το Ελληνικό Δημόσιο - ΥΑΑΤ και διευκρινίζεται ότι η 
ΑΤΕ δεν θα κάνει κανένα έλεγχο γι αυτό. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει τυχόν διαφορές που θα προ¬ 
κύπτουν κατά την εκκαθάριση των δαπανών, συμπερι¬ 
λαμβανομένων των αχρεωστήτως καταβληθέντων πο¬ 
σών (δηλ. αυτών που δεν κατέστη εφικτό να επιστρα- 
φούν), λογιστικών διαφορών, διαφορών στρογγυ¬ 
λοποίησης, αντιλογισμού ή που οφείλονται σε παραλεί¬ 
ψεις, σε μη προσέλευση ή μη ανεύρεση παραγωγών ή 
διαχειριστικά λάθη που δεν οφείλονται στην ΑΤΕ. 

Άρθρο 4ο 

Όροι και προϋποθέσεις: 

Διάρκεια χρηματοδότησης πέντε (5) έτη από τη σύναψη 
της παρούσας, με περίοδο χάριτος ενός έτους κατά την 
οποία θα καταβάλλονται απλοί τόκοι. Ειδικότερα συμφωνεί- 
ται ότι στη διάρκεια της χαριστικής περιόδου το Ελληνικό 
Δημόσιο υποχρεούται να καταβάλλει στην Α.Τ.Ε Α.Ε τους 
δεδουλευμένους τόκους του κεφαλαίου που θα λογίζονται 
κάθε εξάμηνο, από την ημέρα σύναψης της χρηματοδότη¬ 
σης και θα είναι έντοκα απαιτητοί από τον καταλογισμό τους. 

Κατά τα επόμενα τέσσερα (4) έτη της διάρκειας της 
χρηματοδότησης, ήτοι από το έτος 2005 έως και το 2009 
το κεφάλαιο της ως άνω χρηματοδότησης θα εξοφληθεί 
σε οκτώ ίσες συνεχείς εξαμηνιαίες χρεολυτικές δόσεις . 
Κατά την καταβολή εκάστης δόσης θα λογίζονται και θα 
καταβάλλονται και οι αναλογούντες τόκοι εκάστου εξα¬ 
μήνου με βάση τα επιτόκια που αναφέρονται παρακάτω. 
Η δόση και οι τόκοι εκάστου εξαμήνου θα είναι έντοκα 
απαιτητοί από τον καταλογισμό τους. 

Η παραπάνω χρηματοδότηση θα επιβαρύνεται με κυ¬ 
μαινόμενο επιτόκιο το οποίο θα είναι ίσο με το επιτόκιο 
εκτοκισμού διατραπεζικής αγοράς Ευπόοι·εξαμήνου που 
ισχύει την ημέρα έναρξης εκάστης περιόδου εκτοκισμού 
όπως αυτό διαμορφώνεται δύο (2) εργάσιμες ημέρες 
πριν, πλέον περιθωρίου (πιαΓρίη) 0,20%. Ο εκτοκισμός 
της χρηματοδότησης θα γίνεται κάθε εξάμηνο και ο τόκος 
υπολογίζεται τοκαριθμικά επίτου εκάστοτε ανεξόφλητου 
υπολοίπου της χρηματοδότησης με βάση το έτος των 
360 ημερών, από ημέρα σε ημέρα για τις πράγματι διανυ- 
θείσες ημέρες κάθε περιόδου εκτοκισμού καθ' όλη τη 
διάρκεια αυτής, με βάση τα παραπάνω επιτόκια. 

Η εξόφληση της χρηματοδότησης θα γίνει μετά από 
σχετική πρόβλεψη στον Τακτικό Προϋπολογισμό τα επό¬ 
μενα έτη. 

Σε περίπτωση καθυστέρησης πληρωμής των τόκων ή 
του κεφαλαίου, θα οφείλεται τόκος υπερημερίας ίσος με 
το επιτόκιο που αναφέρεται στην παρούσα σύμβαση προ¬ 
σαυξημένο κατά μία εκατοστιαία μονάδα (1%). Οι τόκοι 
υπερημερίας θα λογίζονται κατά την λήξη κάθε περιόδου 
εκτοκισμού. 

Το Ελληνικό Δημόσιο θα έχει την ευχέρεια, μετά από αί¬ 
τησή του και έγκριση της ΑΤΕ, μετηνκαταβολήτωντόκων 
και των δόσεων να προεξοφλεί και μέρος κεφαλαίου. 

Άρθρο 5ο 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρε¬ 
ώσεων περί κεφαλαιακής επάρκειας των Τραπεζών για τα 
δάνεια προς το Ελληνικό Δημόσιο ή και τους Οργανι¬ 
σμούς που δανείζονται με την Εγγύηση του Ελληνικού 
Δημοσίου, η Τράπεζα, σε συμφωνία με το Ελληνικό Δημό¬ 
σιο ,θα έχει δικαίωμα αναπροσαρμογής του περιθωρίου 
(πιαιτιίη) σε επίπεδο που να καλύπτει το επιπλέον κόστος 
που συνεπάγεται για την τράπεζα η αλλαγή αυτή. 

Άρθρο 6ο 

Η Σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 4332/ 
1929, που διατηρήθηκε σε ισχύ με το άρθρο 26 του 
Ν.1914/1990. 

Οι Συμβαλλόμενοι 
Για το Ελληνικό Δημόσιο 
Ο Υφυπουργός Ο Υπουργός Αγροτικής 

Οικονομίας και Οικονομικών Ανάπτυξης και Τροφίμων 
ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 

Για την Αγροτική Τράπεζα της Ελλάδος Α.Ε. 

Ο Υποδιοικητής 
ΒΑΣ. ΔΡΟΥΓΚΑΣ 
-♦- 


Χρηματοδότηση του Ελληνικού Δημοσίου, με ποσό μέχρι 
εκατόν δέκα εκατομμύρια Ευρώ (110.000.000 € )για 
πληρωμή προκαταβολών έναντι οριστικών πληρωμών 
στους βαμβακοπαραγωγούς για την περίοδο 2003- 
2004. 

Στην Αθήνα την 4η Ιουνίου 2004 μεταξύ: 
α) Του Ελληνικού Δημοσίου που εκπροσωπείται στην 
προκειμένη περίπτωση από τον Υπουργό Αγροτικής Ανά¬ 
πτυξης και Τροφίμων Σάββα Τσιτουρίδη και τον Υφυ¬ 
πουργό Οικονομίας και Οικονομικών Πέτρο Δούκα και 
β) Της Αγροτικής Τράπεζας της Ελλάδος Α.Ε που εκ¬ 
προσωπείται από τον Υποδιοικητή αυτής Βασίλειο Δρού- 
γκα, συμφωνούνταιτα εξής: 

Άρθρο 1 ο 

Η Αγροτική Τράπεζα της Ελλάδος Α.Ε μετά από αίτημα 
του Ελληνικού Δημοσίου, θα το χρηματοδοτήσει με ποσό 
μέχρι εκατόν δέκα εκατομμυρίων Ευρώ (110.000.000 0) 
για την πληρωμή προκαταβολών στους βαμβακοπαρα¬ 
γωγούς, περιόδου 2003-2004. 


Άρθρο 2ο 

Ο Υπουργός Αγροτικής Ανάπτυξης και Τροφίμων και 
ο Υφυπουργός Οικονομίας και Οικονομικών, που εκ¬ 
προσωπούν το Ελληνικό Δημόσιο, δηλώνουν με την πα¬ 
ρούσα ότι αποδέχονται για λογαριασμό του Ελληνικού 
Δημοσίου τη σύναψη σύμβασης χρηματοδότησης από 
την Αγροτική Τράπεζα της Ελλάδος Α.Ε. με ποσό μέχρι 
εκατόν δέκα εκατομμύρια Ευρώ (110.000.000 € ), και 
εξουσιοδοτούν την Αγροτική Τ ράπεζα της Ελλάδος Α. Ε 
να διαθέσει το προϊόν αυτής σύμφωνα με το παραπάνω 
άρθρο 1. 

Άρθρο 3ο 

Το προϊόν της χρηματοδότησης θα μεταφερθεί σε ειδι¬ 
κό λογαριασμό που θα ανοιχθεί στην Δ/νση Εργασιών 
Υποστήριξης με χρέωση του οποίου η Διεύθυνση Πληρο¬ 
φορικής θα προβαίνει στις σχετικές πληρωμές. 

Οι πληρωμές των προκαταβολών θα γίνονται, με 
εντολές Υπουργείου Αγροτικής Ανάπτυξης και Τροφί- 
μων-Δ/νση Φυτών Μεγάλης Καλλιέργειας (πληρωμές, 
εντολές, μαγνητικά αρχεία, παρακολούθηση), σε πί¬ 
στωση των λογαριασμών που έχουν δηλωθεί από τους 
ίδιους τους παραγωγούς και η ανάληψη των ποσών αυ¬ 
τών θα γίνεται μετά την υποβολή υπεύθυνης δήλωσης- 
εξουσιοδότησης από αυτούς (ως συν/νο υπόδειγμα). 
Οι προκαταβολές αυτές θαεπανεισπραχθούναπότους 
λογαριασμούς των παραγωγών αμέσως μετά την πί¬ 
στωση των λογαριασμών τους με τα οριστικώς δικαι¬ 
ούμενα ποσά και θα μεταφερθούν στον ειδικό λογα¬ 
ριασμό της Τράπεζας από τον οποίο εκταμιεύτηκαν. Οι 
πληρωμές των προκαταβολών θα γίνονται με αρχεία 
που θα σταλούν στην Τράπεζα και θα περιέχουν τις 
ίδιες ακριβώς εγγραφές και τα ίδια ποσά ανά εγγραφή 
με τα αρχεία των οριστικών πληρωμών, πράγμα το 
οποίο θα εξασφαλισθεί από το Ελληνικό Δημόσιο-ΥΑΑΤ 
και διευκρινίζεται ότι η ΑΤΕ δε θα κάνει κανένα έλεγχο 
γι αυτό. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει τυχόν διαφορές που θα προ¬ 
κύπτουν κατά την εκκαθάριση των δαπανών, συμπερι¬ 
λαμβανομένων των αχρεωστήτως καταβληθέντων πο¬ 
σών (δηλ. αυτών που δεν κατέστη εφικτό να επιστρα- 
φούν), λογιστικών διαφορών, διαφορών στρογγυλο¬ 
ποίησης, αντιλογισμού ή που οφείλονται σε παραλείψεις, 
σε μη προσέλευση ή μη ανεύρεση παραγωγών ή διαχει¬ 
ριστικά λάθη που δεν οφείλονται στην ΑΤΕ. 

Άρθρο 4ο 

Όροι και προϋποθέσεις: 

Διάρκεια χρηματοδότησης έξι (6) μήνες από τη σύναψη 
της Η παραπάνω χρηματοδότηση θα επιβαρύνεται με κυ¬ 
μαινόμενο επιτόκιο το οποίο θα είναι ίσο με το επιτόκιο 
εκτοκισμού διατραπεζικής αγοράς ΕυπόοΓ εξαμήνου που 
ισχύει την ημέρα έναρξης περιόδου εκτοκισμού όπως αυ¬ 
τό διαμορφώνεται δύο (2) εργάσιμες ημέρες πριν, πλέον 
περιθωρίου (πιει^ίπ) 0.20%. Η εξόφληση της χρηματοδό¬ 
τησης θα γίνει συ μψηφιστικά με την πραγματοποίηση των 
οριστικών πληρωμών. 

Σε περίπτωση καθυστέρησης πληρωμής των τόκων ή 
του κεφαλαίου, θα οφείλεται τόκος υπερημερίας ίσος με 
το επιτόκιο που αναφέρεται στην παρούσα σύμβαση προ¬ 
σαυξημένο κατά μία εκατοστιαία μονάδα (1%). Οι τόκοι 

υπερημερίας θα λογίζονται κατά την λήξη της περιόδου 
εκτοκισμού. 

Άρθρο 5ο 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρε¬ 
ώσεων περί κεφαλαιακής επάρκειας των Τραπεζών για τα 
δάνεια προς το Ελληνικό Δημόσιο ή και τους Οργανι¬ 
σμούς που δανείζονται με την Εγγύηση του Ελληνικού 
Δημοσίου, η Τράπεζα, σε συμφωνία με το Ελληνικό Δημό¬ 
σιο, θα έχει δικαίωμα αναπροσαρμογής του περιθωρίου 
(ττιεΓρίπ) σε επίπεδο που να καλύπτει το επιπλέον κόστος 
που συνεπάγεται για την τράπεζα η αλλαγή αυτή. 


Άρθρο 6ο 

Η Σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 
4332/1929, που διατηρήθηκε σε ισχύ με το άρθρο 26 του 
Ν.1914/1990. 

Οι Συμβαλλόμενοι 
Για το Ελληνικό Δημόσιο 
Ο Υφυπουργός Ο Υπουργός Αγροτικής 

Οικονομίας και Οικονομικών Ανάπτυξης και Τροφίμων 
ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 

Γ ια την Αγροτική Τ ράπεζα της Ελλάδος Α.Ε. 

Ο Υποδιοικητής 
ΒΑΣ. ΔΡΟΥΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




